**D I S P O Z I Ţ I A**

**privind aprobarea Regulamentului de organizare şi desfăşurare a evaluării anuale, a comisiei de evaluare şi a comisiei de soluţionare a contestaţiilor, pentru desfăşurarea evaluării** **pe anul 2023 a managementului Filarmonicii de Stat ”Transilvania”**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 14162/03.04.2024, elaborat de către Direcţia Generală Buget-Finanţe, Resurse Umane - Serviciul Resurse Umane, Guvernanță Corporativă, prin care se motivează și fundamentează emiterea actului administrativ;

Ținând cont de:

* Contractul de management înregistrat la Consiliul Județean Cluj cu nr. 27652/28.07.2021;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 191 alin. (1) lit. a) și f) din Ordonanța de urgență a Guvernului nr. 57/2019 privind Codul administrativ cu modificările şi completările ulterioare;
* art. 36, art. 38, art. 40-43 din Ordonanţa de Urgenţă a Guvernului nr. 189/2008 privind managementul instituţiilor publice de cultură, cu modificările şi completările ulterioare;
* Anexei nr. 2 din Ordinul Ministrului Culturii nr. 2.799/2015pentru aprobarea Regulamentului-cadru de organizare şi desfăşurare a concursului de proiecte de management, a Regulamentului-cadru de organizare şi desfăşurare a evaluării managementului, a modelului-cadru al caietului de obiective, a modelului-cadru al raportului de activitate, precum şi a modelului-cadru al contractului de management

În temeiul drepturilor conferite de art. 196 alin.1 lit. b) din Ordonanța de Urgență nr. 57/2019 privind Codul administrativ, cu modificările şi completările ulterioare,

**d i s p u n e:**

**Art. 1.** Se aprobă Regulamentul de organizare şi desfăşurare a evaluării pe anul 2023 a managementului Filarmonicii de Stat ”Transilvania”, cuprins în ***Anexa***care face parte integrantă din prezenta dispoziţie.

**Art. 2.** Se constituie Comisia de evaluare pentru desfășurarea evaluării pe anul 2023 a managementului Filarmonicii de Stat ”Transilvania” având următoarea componenţă:

**Preşedinte:**

a)Vákár István-Valentin- Vicepreședinte Consiliul Judeţean Cluj;

**Membri:**

b)Szep Iuliu – manager, Opera Maghiară Cluj-Napoca;

c) Estefan Florin– Manager, Opera Națională Română, Cluj-Napoca.

**Art. 3.** Se constituie Comisia de soluţionare a contestaţiilor pentru desfăşurarea evaluării pe anul 2023 a managementului Filarmonicii de Stat ”Transilvania”, având următoarea componenţă:

 **Preşedinte**:

 a) Iliescu Ștefan-Eduard - Director Executiv, Direcția Juridică Consiliul Județean Cluj;

**Membri:**

b) Mocan Corina - Șef Serviciu, Serviciul Resurse Umane, Guvernanță Corporativă, Consiliul Judeţean Cluj;

c) Oltean Cristina– Consilier juridic Serviciul Juridic, Contencios Administrativ, Arhivă, Consiliul Judeţean Cluj.

**Art. 4**. Secretariatul comisiilor este asigurat de:

1. Rusnac Adriana-Mirela - Consilier, Serviciul Resurse Umane, Guvernanță Corporativă, Consiliul Judeţean Cluj;
2. Oltean Camelia-Anca – Consilier, Serviciul Buget Local Venituri Consiliul Judeţean Cluj,
3. Muntean Crina-Ioana – Consilier juridic, Serviciul Juridic, Contencios Administrativ, Arhivă , Consiliul Judeţean Cluj.

**Art. 5.** Cu ducerea la îndeplinire şi punerea în aplicare a prevederilor prezentei dispoziţii se încredinţează preşedintele Consiliului Judeţean Cluj prin Direcţia Generală Buget-Finanţe Resurse Umane, precum şi membrii comisiilor şi ai secretariatului.

**Art. 6.** Prezenta dispoziţie se comunică prin poșta electronică membrilor comisiilor și ai secretariatului, Direcţiei Buget-Finanţe, Resurse Umane şi Prefectului Judeţului Cluj.

**P R E Ş E D I N T E, CONTRASEMNEAZĂ :**

 **SECRETAR GENERAL AL JUDEŢULUI**

 Alin Tișe Simona Gaci

**Nr. 134 din 4 aprilie 2024**